**Pilisborosjenő Önkormányzat Képviselő-testületének**

**16/2017. (VI.30.)**

**számú önkormányzati rendelete**

**az Önkormányzat 2017. évi költségvetéséről szóló 4/2017. (III.3.) számú rendelet módosításáról**

Pilisborosjenő Község Önkormányzatának Képviselő-testülete (továbbiakban: képviselő-testület) az Alaptörvény 32. cikk (1) bekezdésének a) és f) pontjában, valamint az államháztartásról szóló 2011. évi CXCV. törvény (a továbbiakban Áht.) 34-35. §, valamint az Áht. végrehajtásáról szóló 368/2011 (XII.31) Kormányrendelet (a továbbiakban Ávr.) 24-28.§-aiban meghatározott feladatkörében eljárva a 2017. évi költségvetéséről szóló szóló 4/2017. (III.3.) számú rendelet (a továbbiakban „Rendelet”) módosításáról az alábbi rendeletet alkotja:

**1. §**

A Rendelet 4. § (1) bekezdése az alábbiak szerint módosul:

1. A Képviselő-testület az Önkormányzat, a Polgármesteri Hivatal és az önkormányzati intézmények együttes, 2017. évi költségvetési főösszegét

**2 111 639 eFt bevétellel,**

 **2 111 639 eFt kiadással,**

 állapítja meg.

Ezen belül

1. felhalmozási bevételeket 1 300 745 eFt

 felhalmozási kiadásokat 1 307 245 eFt összegben

 felhalmozási célú hitelfelvételt 0 eFt

1. működési bevételeket 810 894 eFt

 működési kiadásokat 804 394 eFt összegben

 hagyja jóvá.

**2. §**

(1) A Rendelet 2. számú melléklete helyében, e rendelet 1. számú melléklete lép.

(2) A Rendelet 2.a. számú melléklete helyében, e rendelet 1.a. számú melléklete lép.

(3) A Rendelet 3. számú melléklete helyében, e rendelet 2. számú melléklete lép.

(4) A Rendelet 3.1 számú melléklete helyében, e rendelet 2.1. számú melléklete lép.

(5) A Rendelet 5. számú melléklete helyében, e rendelet 3. számú melléklete lép.

(6) A Rendelet 5.1. számú melléklete helyében, e rendelet 3.1. számú melléklete lép.

(7) A Rendelet 5.2. számú melléklete helyében, e rendelet 3.2. számú melléklete lép.

(8) A Rendelet 7. számú melléklete helyében, e rendelet 4. számú melléklete lép.

(9) A Rendelet 7.6. számú melléklete helyében, e rendelet 4.1. számú melléklete lép.

(10) A Rendelet 7.7. számú melléklete helyében, e rendelet 4.2. számú melléklete lép.

(11) A Rendelet 8. számú melléklete helyében, e rendelet 5. számú melléklete lép.

(12) A Rendelet 8.1. számú melléklete helyében, e rendelet 5.1. számú melléklete lép.

(13) A Rendelet 8.2. számú melléklete helyében, e rendelet 5.2. számú melléklete lép.

(14) A Rendelet 10. számú melléklete helyében, e rendelet 6. számú melléklete lép.

(15) A Rendelet 14. számú melléklete helyében, e rendelet 7. számú melléklete lép.

(16) A Rendelet 15. számú melléklete helyében, e rendelet 8. számú melléklete lép.

(17) A Rendelet 20. számú melléklete helyében, e rendelet 9. számú melléklete lép.

(18) A Rendelet 25. számú melléklete helyében, e rendelet 10. számú melléklete lép.

**3. §**

A 2017. évi költségvetésről szóló 4/2017. (III.03.) sz. Költségvetési rendelet 17. §-a az alábbiakra módosul:

1. A Képviselő-testület a Tartalék - Általános tartalék és Céltartalék összege - terhére történő átcsoportosítás jogát a Képviselő-testület és szervei Szervezeti és Működési Szabályzatáról szóló 9/2013. (IV.29.) (hatályos 2013.05.01. napjától) számú rendeletének 2. számú melléklet A) pont VII./1. alpont felhatalmazása alapján az általános tartalék 8%-a, a céltartalék 2%-a erejéig a polgármesterre ruházza át a felhasználást követő negyedév második képviselő-testületére előterjesztendő, a felhasználásról szóló polgármesteri beszámoló terhe mellett.
2. Pilisborosjenő Község Önkormányzatának Képviselő-testülete engedélyezi, hogy a Polgármester az Államháztartásról szóló 2011. évi CXCV. törvény 34. § (2)-(4) bekezdése alapján a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.
3. A képviselő-testület a (2) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. Ha év közben az Országgyűlés - a helyi önkormányzatot érintő módon - a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.
4. Pilisborosjenő Község Önkormányzatának Képviselő-testülete a Polgármester kötelezettségvállalási jogkörének felső határát 1 000 000 Ft-ban határozza meg.

**4. §**

Ez a rendelet a kihirdetést követő napon lép hatályba.

Pilisborosjenő, 2017. június 30.

 Küler János Dr. Szabó József Zoltán polgármester jegyző